
Alakemlékező ötvözetek tanulmányozása és fázisátalakulásaik vizsgálata DSC és DMTA mérőberendezésekkel Alakemlékező ötvözetek tanulmányozása és fázisátalakulásaik vizsgálata DSC és DMTA mérőberendezésekkel

Kezdésül bemutatom az alakemlékező ötvözetek különleges tulajdonságait és egyedi felhasználási területeiket. Ezt követően végigvezetem a hallgató közönséget a kutatásom eredményein.
A mérési munkám fő célja az volt, hogy igazolni tudjam a polimertechnológia területén széles körben használt DMTA mérőberendezés alakemlékező fémötvözetek vizsgálatára való alkalmasságát. Ennek jelentősége abban rejlik, hogy egy méréssel több információ nyerhető ki az ötvözetek fázisátalakulásairól, így átláthatóbbá válik a fémes anyagok viselkedése különböző körülmények között. Az alakemlékező fémötvözetek területén ez azért fontos, mert jelenleg még szűkösek az információink a nem konvencionális anyagok ezen csoportjáról.
Végezetül rávilágítok a Nitinol nevű alakemlékező ötvözet egy lehetséges felhasználási területére is. Azt kutatom alkalmas-e mesterséges izomként való beépítésre végtagprotézisekbe.

Minden kedves érdeklődőt szeretettel várok!



